# Auto-tekster

Auto-tekster er tekstblokke med standardtekst, som du indsætter i dine dokumenter ved hjælp af en kort stemmekommando. Brug af auto-tekster betyder, at du kan udføre optagelsen på kortere tid, og auto-teksterne skaber større ensartethed i din dokumentation.

### Eksempel

- Du definerer en auto-tekst til din mailsignatur ved navn "signatur", som indeholder disse oplysninger:

Christian Smidt

Adm. direktør og koncernchef

Energiselskabet XYZ

Christian.Smith@XYZ.dk

- Du bruger stemmekommandoen signatur, og teksten bliver så sat ind i dokumentet.

## Arbejde med auto-tekster

Sig hvad kan jeg sige, og rul ned til sektionen Auto-tekster for at få vist en liste over tilgængelige auto-tekster.

Afhængigt af din systemkonfiguration bruger appen et nøgleord til at registrere, at det skal bearbejde en auto-tekst. Sig hvad kan jeg sige for at få vist, hvilket nøgleord systemet forventer, at du bruger som del af stemmekommandoen. For eksempel: Hvis nøgleordet er indsæt, skal du sige nøgleordet og derefter den talte form indsæt signatur.

### Brug af variabler i auto-tekster

Du kan navigere mellem variablerne i auto-tekster via stemmekommandoer såsom næste variabel og gå til forrige variabel.

Hvis du vil anvende standardværdierne og fjerne afgrænserne for alle variabler, skal du sige bekræft standardværdier. Hvis du vil anvende standardværdien og fjerne afgrænserne for den variabel, der har fokus, skal du sige variabel færdig. Hvis en variabel indeholder flere værdier, som er adskilt med |, anvender systemet den første værdi.

Bemærk: Når du har sagt bekræft standardværdier, bør du vente og se, om kommandoen er udført korrekt, inden du går videre.

### Brug af formaterede auto-tekster

Husk følgende, når du indsætter en auto-tekst, som indeholder formatering:

- Vent på, at auto-teksten vises, før du fortsætter med at diktere. Det sikrer, at den genkendte tekst bliver tilføjet det rigtige sted. Du skal muligvis justere auto-tekstens mellemrum og brug af store bogstaver, inden du fortsætter.
- Den app, du indsætter auto-teksten i, skal både have fokus i vinduet og talefokus – ellers vil formateringen gå tabt.
- Hvis formateringen ikke vises korrekt, og du kan se ulæselig kode i stedet for, kan din app ikke bearbejde formaterede auto-tekster. Bed din administrator om at slå formatering i auto-tekster fra for din app.

## Oprettelse af auto-tekster

Alle de auto-tekster, du har oprettet, vises i dialogboksen Administration af auto-tekster. Du kan redigere eksisterende auto-tekster og tilføje nye.

Bemærk: Dialogboksen Administration af auto-tekster har muligvis forskellige knapper til bestemte handlinger, alt efter hvilken version af Dragon Legal Anywhere, du arbejder med.

Gør følgende for at tilføje en auto-tekst:

1. Sig rediger auto-tekster, eller vælg menuikonet > Administration af auto-tekster.
2. Vælg + eller Opret, og udfyld de relevante variabler.
3. Vælg Anvend alle eller Gem.

Vigtigt: Af sikkerhedshensyn må auto-tekster ikke indeholde følsomme oplysninger såsom brugernavne eller adgangskoder.

### Definering af den talte form

Hvis den måde, auto-tekstens navn udtales på, afviger meget markant fra den måde, navnet står skrevet på, skal du sørge for, at teksten til Talt form (hvordan navnet udtales) tydeligt afspejler denne forskel.

Følg disse regler, når du angiver en talt form:

- Brug kun alfabetiske tegn og enkelte mellemrum. Undgå at bruge:

  Cifre (skriv f.eks. "tolv", ikke "12"), medmindre de indgår i almindelige ord (skriv f.eks. "3D", ikke "tre D").

  Skilletegn (f.eks. ., ", ! eller ?).

  Symboler (f.eks. +, & eller $) bortset fra bindestreger, der indgår i sammensatte ord (f.eks. "CT-scanning").

  Dobbelte mellemrum.

- Følg almindelige regler for brug af store bogstaver (skriv f.eks. egennavne med stort).

- Undgå at bruge store bogstaver (undtagen i akronymer eller hvis de almindelige regler for brug af store bogstaver kræver det – se ovenfor).

- Akronymer/initialforkortelser, der udtales ét bogstav ad gangen, skal skrives med store bogstaver (f.eks. BMI). Hvis de ikke bliver genkendt, skal du adskille de store bogstaver med mellemrum (f.eks. B M I).

- Brug små bogstaver til akronymer, der udtales som ord (skriv f.eks. "epo" for "EPO" eller "ruk" for "RUC").

- Undgå at bruge meget korte navne, hvor lyden kan være svær at opfange (f.eks. navne med kun én stavelse).

- Brug hele ord i stedet for forkortelser (f.eks. "med hensyn til", ikke "mht.").

- Tjek for tastefejl.

### Tilføjelse af variabler

Variabler er tomme pladser i en auto-tekst, hvor du kan indsætte specifik tekst, f.eks. klientoplysninger. Du tilføjer en variabel til en auto-tekst ved at sætte afgrænserne [ ] ind på det relevante sted i auto-teksten. Derefter kan du indtaste enhver form for tekst mellem afgrænserne som standardindhold, f.eks. erklærede sig [ikke skyldig]. Hvis du ønsker, at der automatisk skal anvendes formatering på indholdet i en variabel, skal du tilføje formateringen til afgrænserne. Når du indsætter auto-teksten, kan du altid vælge, om du vil erstatte standardværdierne med specifik tekst eller bruge standardværdierne.

### Tips

- Advarselsikonet eller * betyder, at auto-teksten ikke er udfyldt korrekt. Knappen Anvend alle eller Gem er inaktiv, hvis én eller flere auto-tekster indeholder ugyldige data.
- Vælg ikonet for Fortryd eller Annuller for at fortryde ændringer, der ikke er gemt.
- Vælg ikonet for Kopier eller Dupliker for at kopiere en eksisterende auto-tekst og bruge den som skabelon for en ny.
- Vælg x eller Slet for at slette en auto-tekst. Vælg Anvend alle eller Ja, slet dem for at bekræfte dit valg.
- Alt efter hvilken version af , du bruger, kan du vælge auto-teksten og holde nede på den (eller højreklikke på den) og derefter vælge Gendan ændringer, Kopier eller Slet for at fortryde ændringer, kopiere eller slette auto-teksten.
- I standardindstillingen angives variabler med kantede parenteser (afgrænsere). Du kan ændre de tegn, der bruges som afgrænsere for variabler, i ruden Generelt i dialogboksen Indstillinger. Derefter vil eventuelle variabler, som blev defineret tidligere med andre afgrænsere, ikke længere fungere. Du må ikke bruge tegnene {, } eller | som afgrænsere for variabler.
- Alt efter hvilken version af Dragon Legal Anywhere, du bruger, og indstillingerne for din organisation, kan du oprette og redigere auto-tekster med formatering. Hvis du ikke kan se indstillingen Formateret tekst, men gerne vil oprette formaterede auto-tekster, skal du kontakte din administrator.
- Alt efter hvilken version af Dragon Legal Anywhere, du bruger, kan auto-tekster, der blev oprettet af din administrator, indeholde formatering, som ikke vises i dialogboksen Administration af auto-tekster. Hvis der foretages nogen ændringer af sådan en auto-tekst i denne dialogboks, bliver al formatering fjernet. Kontakt din administrator, hvis du vil foretage ændringer og beholde formateringen.