# Administrere ordlisten

For å legge ord til i systemet eller slette ord som du ikke ønsker skal vises i dine gjenkjenningsresultater, velg menyikonet og åpne siden Administrere ordliste eller si administrer ordliste.

Siden Administrer ordliste lister opp ordene som du har lagt til i ordlisten. Endringer du gjør her gjelder kun for deg. Andre brukere av systemet blir ikke påvirket. Ordlisten som fulgte med talegjenkjenningsprogramvaren, er ikke oppført.

Systemadministratoren din kan administrere ordlisten for grupper av brukere. Du kan inkludere ord i listen din som systemadminstratoren din har lagt til sentralt. Velg alternativsikonet og velg tilsvarende filter.

## Legge til ord

For å legge til nye ord, velg +. Du kan også legge til ord direkte fra teksten du arbeider med. Velg ordet og si legg det til ordlisten.

På siden Legg til ord skriver du inn ordet du ønsket å legge til.

Merk: Korte setninger, forkortelser og akronymer er også gyldige. Systemet vil legge dem til i ordlisten som du har skrevet dem her.

### Uttale

Hvis ordet uttales som det blir skrevet, velg Bruk standard uttale. Systemet vil gjenkjenne ordet basert på stavemåten. Alternativt velg mikrofonikonet for å spille inn hvordan du uttaler ordet.

Hvis den skriftlige formen av autotekst-navnet er svært ulikt den uttalte formen (for eksempel et ord fra et annet språk eller en forkortelse), velg Skriv inn ordet slik du uttaler det og skriv inn hvordan du uttaler ordet. Systemet vil gjenkjenne ordet basert på uttalelsen du gir.

Eksempler på ord der stavemåten er annerledes enn uttalen:

Ord | Uttale
--- | ---
coup d'etat | ku detah
Worcester | wooster
MB | megabyte
inntekt/utgift | inntekt skråstrek utgift
FN | eff enn

For forkortelser som uttales som individuelle bokstaver skrives de store bokstavene inn adskilt med mellomrom (ikke bruk punktum eller små bokstaver). For eksempel:

Ord | Uttale
--- | ---
USA | U S A
PhD | P H D
jpeg | J peg
XY kromosomer | X Y kromosomer

Når du legger inn en uttale, må du følge disse reglene:

- Bruk kun alfabetiske tegn. Ikke bruk:

  Sifre (bruk for eksempel «tolv» i stedet for «12») med mindre de er del av vanlige ord (bruk for eksempel «3D» i stedet for «tre D»).

  Tegnsetting (for eksempel ., «», ! eller ?).

  Symboler (for eksempel +, & eller $) unntatt bindestrek brukt i sammensatte ord (for eksempel «C-spine»).

- Følg standard regler for stor bokstav (bruk for eksempel stor bokstav i egennavn).

- Unngå å bruke store bokstaver (unntatt for akronymer eller hvis standard regel for stor bokstav krever det, se over).

- For akronymer som staves ut, må det brukes stor bokstav (for eksempel CIA). Hvis de ikke gjenkjennes, må de store bokstavene skilles med mellomrom (for eksempel C I A).

- For akronymer som uttales som et ord, må det brukes små bostaver (bruk for eksempel «pet CT» for «PETCT» eller «pick» for «PICC»).

- Ikke bruk veldig korte navn som er vanskelige å fange opp akustisk (som kun én stavelse).

- Bruk fulle ord i stedet for forkortelser (bruk for eksempel «uten» i stedet for «u/»).

- Se etter stavefeil.

## Endre ord

For å endre på et eksisterende ord, velg det fra listen og velg redigeringsikonet . Du kan endre på stavemåten eller uttalen.

Ord som systemet allerede gjenkjenner fra talen din, kan ikke ikke endres. Det kan heller ikke ord som det har blitt lagt inn flere uttaler for.

## Lære inn ord

For å spille inn hvordan du uttaler et eksisterende ord, en kort frase, en forkortelse eller et akronym, velg det fra listen og velg mikrofonikonet .

På siden Administrere ordliste er ord du har lært inn på denne måten, indikert med dette ikonet:

## Deaktivere ord

Et ord som er deaktivert fra ordlisten, vil ikke lenger bli gjenkjent. Det er fjernet fra ordlisten og språkmodellen. Det betyr at informasjon om ordet i setningskontekst går tapt.

Viktig: Denne funksjonaliteten må brukes ekstremt forsiktig. Deaktivering av et ord kan få alvorlige konsekvenser for gjenkjenningsresultatene dine. Ikke deaktiver ord i Dragon-ordlisten som leveres sammen med produktet. Hvis du legger til et ord igjen som allerede eksisterte i ordlisten og som ble deaktivert, vil det ikke inkludere språkmodell-informasjonen som er essensiell for nøyaktig behandling av talegjenkjenningen.

For å deaktivere et eksisterende ord, velg det fra listen, velg sletteikonet og bekreft handlingen (du kan velge mer enn ett ord).

For å deaktivere et ord som ikke er oppført på siden Administrere ordliste, velg alternativsikonet > Deaktiver > Bekreft. Skriv inn ordet du ønsker å deaktivere og velg Deaktiver.

Du kan også deaktivere ord direkte fra teksten du arbeider med. Velg ordet og si ikke gjenkjenn det ordet.