# Talekommandoar

Du kan utføre ei rekkje handlingar i Dragon Legal Anywhere via talekommandoar (i staden for å bruke muse-, tastatur- eller mikrofonknappar). Dette kan gjere at det går mykje raskare å skrive svar. Dersom du vil sjå lista over talekommandoar som er tilgjengelege, seier du kva kan eg seie eller vel menyikonet > Kva du kan seie. Talekommandoane er kategoriserte, med éin hovudkommando og nokre alternativ. Vi tilrår at du lærer deg dei kommandoane du har mest nytte av.

Eksempel: Du korrigerer diktatet og må erstatte det siste avsnittet. Sei merk siste avsnitt, og registrer ny informasjon.

## Visuell tilbakemelding

I ruta Generelt i dialogboksen Alternativ kan du avgjere kvar den visuelle tilbakemeldinga blir vist når ein talekommando blir kjend att. Vel eitt av desse:

- DragonBar: Talekommandobobla blir forankra til Dragon Legal Anywhere-brukargrensesnittet.
- Mus: Talekommandobobla blir forankra til musemarkøren.
- Tekst: Talekommandobobla blir forankra til tekstmarkøren.
- Systemstatusfelt: Talekommandobobla blir forankra til varslingsområdet.

## Stegvise kommandoar

Stegvise kommandoar utfører ei rekkje handlingar via éin enkelt talekommando. Du kan opprette, endre, kopiere og slette stegvise kommandoar. Oppretting og endring av stegvise kommandoar er berre tilrådd for erfarne brukarar.

Du kan trykke på hurtigtastar eller mikrofonknappar for å utføre dei stegvise kommandoane du har oppretta (private), eller dei som administratoren din har oppretta (delte). Sjå her dersom du vil ha meir informasjon om korleis du tilordnar hurtigtastar/mikrofonknappar: Velje innstillingar for inndata.

Merk: Etter at du har sagt ein stegvis kommando, bør du ta ein pause for å sikre at kommandoen blir utført, før du held fram.

Viktig: Av tryggleiksårsaker må ikkje stegvise kommandoar innehalde sensitiv informasjon som brukarnamn eller passord.

Slik opprettar du ein stegvis kommando:

1. Sei administrer kommandoar eller vel menyikonet > Administrer stegvise kommandoar.
2. Vel + og fyll ut felta Namn, Beskriving (valfritt) og Munnleg form.
3. Vel Nytt steg og vel den typen steg du ønskjer. Gjenta etter behov.
4. Vel Bruk alle.

### Munnleg form

Dersom det er stor forskjell på måten den stegvise kommandoen blir skrive og måten det blir uttalt på, må du sørgje for at dette kjem klart fram i Munnleg form (måten du uttaler det på).

Når du skriv inn ei munnleg form, må du følgje desse reglane:

- Bruk berre bokstavar og enkle mellomrom. Ikkje bruk dette:

  Siffer (bruk for eksempel "tolv" i staden for "12"), med mindre dei er ein del av vanlege ord (for eksempel bruker du "3D" i staden for "tre D").

  Teiknsetjing (for eksempel ., ", ! eller ?).

  Symbol (for eksempel +, & eller $) unnateke bindestrekar brukt i samansette ord (for eksempel "D-vitamin").

  Doble mellomrom.

- Følg standardreglar for store/små bokstavar (bruk for eksempel stor forbokstav i eigennamn).

- Unngå å skrive heile ord med store bokstavar (unnateke akronym eller dersom standardreglane for bruk av store/små bokstavar krev det, sjå over).

- For akronym som blir sagde slik dei blir stava, bruker du store bokstavar (for eksempel "CIA"). Dersom dei ikkje blir kjende att, skil du dei store bokstavane frå kvarandre med mellomrom (for eksempel "C I A").

- For akronym som blir uttalte som ord, bruker du små bokstavar (bruk for eksempel "pet CT" for "PETCT" eller "laser" for "LASER").

- Ikkje bruk svært korte namn som er akustisk vanskelege å fange opp (for eksempel namn med berre éi staving).

- Bruk heile ord i staden for forkortingar (bruk for eksempel "utan" i staden for "u/...").

- Sjå etter skrivefeil.

### Tips

- Ei raud linje rundt eit felt tyder at det må fyllast ut, eller at du ikkje har fylt det ut rett.
- Bruk ikona til å flytte eksisterande steg opp og ned (), setje inn steg midt i ein sekvens med steg () og slette steg ().
- Vel ein stegvis kommando frå ruta til venstre for å endre han.
- Vel kopieringsikonet for å kopiere ein eksisterande stegvis kommando og bruke han som mal for ein ny. Den nye stegvise kommandoen har same beskriving og innhald som den du kopierte. Felta Namn og Munnleg form er tomme.
- Dersom du vil angre endringar, kopiere eller slette ein stegvis kommando, vel du og held han inne (eller høgreklikkar på han) og vel Still tilbake endringar, Kopier eller Slett.
- Dersom ein stegvis kommando konsekvent ikkje blir rett utført, kan du leggje til stega Vent eller Vent på vindauge i kommandoen.
- Med stegtypen Køyr stegvis kommando eller Utfør talekommando kan du byggje inn éin eller fleire stegvise kommandoar eller talekommandoar i ein annan stegvis kommando. Når den overordna stegvise kommandoen blir utført, blir også alle innebygde kommandoar utførte.

### Stegtypar

Opne app: Opne den oppgitte appen (dersom han allereie er open, får appen fokus). Oppgi desse eigenskapane:

Mål: Skriv inn den fullstendige bana til og namnet på EXE-fila for appen.

Argument: Skriv inn kommandolinjeargumentet du vil at appen skal opnast med, for eksempel ein mal.

Start i: Bla etter mappa som appen eller fila skal opnast i (arbeidsmappa).

Køyr som: Vel vindaugsstorleiken for appen (normal, minimert eller maksimert).

Vent: Oppgi ei ventetid i millisekund for å ta ein pause mellom steg. For eksempel 500 ms for at appen skal opnast med den oppgitte malen. Område: 50–2500 ms.

Vent på vindauge: Ta pause fram til eit vindauge med den oppgitte tittelen har fokus, eller til den valde ventetida har passert. Oppgi dette:

Vindaugstittel: Oppgi namnet på vindauget du vil at den stegvise kommandoen skal vente på.

Ventetid (ms): Oppgi ei ventetid. Område: 50–10 000 ms. Dersom den oppgitte ventetida går ut, blir utføringa av den stegvise kommandoen stoppa.

Merk: Appar som Microsoft Edge eller Google Chrome er vert for, er ikkje støtta (den stegvise kommandoen ventar for eksempel på Edge, men han ventar ikkje på ein app som Edge er vert for).

Køyr stegvis kommando: Bla etter den eksisterande private eller delte stegvise kommandoen du vil byggje inn. Den innebygde kommandoen blir utført som eit steg.

Utfør talekommando: Bla etter talekommandoen du vil byggje inn. Den innebygde talekommandoen blir utført som eit steg.

Skriv inn tekst: Skriv inn ei kort tekstblokk der markøren står i appen (for større tekstblokker som du set inn jamleg, bruker du autotekstar).

Trykk på tastar: Oppgi tastesekvensen du vil det skal trykkast på. Sjå nedanfor for å få informasjon om kva slags inndataformat du må bruke. Du kan òg skrive inn tekst og kombinere tastar med endringstastar.

Trykk på hurtigtast: Vel redigeringsikonet og trykk på ein eller fleire endringstastar og ein bokstav / eit tal. Du finn meir informasjon her: Bruke hurtigtastar.

Mikrofon på: Slå på mikrofonen.

Mikrofon av: Slå mikrofonen av.

Desse tastane kan leggjast inn i feltet Trykk på tastar (bruk sløyfeparentes):

Tast | Inndataformat |  | Tast | Inndataformat
--- | --- | --- | --- | ---
Tilbaketast | {BACKSPACE} eller {BS} |  | F1–F24 | {F1} til {F24}
Break | {BREAK} |  | Retur | {RETURN}
CapsLock | {CAPSLOCK} |  | Hjelp | {HELP}
Scroll Lock | {SCROLL} |  | Desimal | {DECIMAL}
Slett | {DEL} eller {DELETE} |  | Skiljelinje | {SEPARATOR}
Pil ned | {DOWN} |  | Mellomrom | {SPACE}
End | {END} |  | Vel | {SELECT}
Enter | {ENTER} |  | Skriv ut | {PRINT}
Escape | {ESCAPE} eller {ESC} |  | Utfør | {EXECUTE} eller {EXEC}
Heim | {HOME} |  | Snapshot | {SNAPSHOT}
Set inn | {INS} |  | Avbryt | {CANCEL}
Pil venstre | {LEFT} |  | Windows | {WINDOWS} eller {WIN}
NumLock | {NUMLOCK} |  | Appar | {APPLICATIONS} eller {APPS}
Side ned | {PGDN} |  | Fjern | {CLEAR}
Side opp | {PGUP} |  | NUMPAD0–NUMPAD9 | {NUMPAD0} eller {NP0} til {NUMPAD9} eller {NP9}
Pil høyre | {RIGHT} |  |  |
Tabulator | {TAB} |  |  |
Pil opp | {UP} |  |  |
Legg til | {ADD} |  |  |
Trekk frå | {SUBTRACT} |  |  |
Multipliser | {MULTIPLY} |  |  |
Del | {DIVIDE} |  |  |

Desse endringstastane kan leggjast inn i feltet Trykk på tastar (blir alltid brukt i kombinasjon med andre tastar):

Endringstast | Inndataformat
--- | ---
Skift | +
Ctrl | ^
Alt | %

Eksempel:

Sekvens utført | Inndataformat
--- | ---
Alt+Ctrl+s | %^s
Skift+Tab | +{Tab}

### Eksempel 1: Opprette ein konfidensiell e-post

Namn Konfidensiell e-post

Beskriving Denne kommandoen opnar Microsoft Outlook, opprettar ei ny e-postmelding, skriv inn KONFIDENSIELT i emnelinja og set markøren i e-postbrødteksten.

Steg

Opne app

Mål C:\Program Files\Microsoft Office\Office14\OUTLOOK.EXE

Vent

Ventetid (ms) 2000

Trykk på hurtigtast

Hurtigtast Ctrl+N

Trykk på tastar

Tastar {TAB} {TAB}

Skriv inn tekst

Tekst KONFIDENSIELT

Trykk på tastar

Tastar {TAB}

### Eksempel 2: Opprette ei gjeremålsliste

Namn Opprett ei ny gjeremålsliste

Beskriving Denne kommandoen opnar Notisblokk for å opprette ei liste med oppgåver. Markøren blir plassert ved det første nummerpunktet, og mikrofonen blir slått på.

Munnleg form ny gjeremålsliste

Steg

Mikrofon av

Opne app

Mål C:\ Windows\System32\notepad.exe

Køyr som Maksimert

Vent

Ventetid (ms) 2000

Skriv inn tekst

Tekst GJEREMÅLSLISTE

Trykk på tastar

Tastar {ENTER}

Skriv inn tekst

Tekst 1.

Mikrofon på

### Eksempel 3: Sjekke vêrmeldinga

Namn Sjekk vêrmeldinga

Beskriving Denne kommandoen opnar Internet Explorer med ein nettstad der du finn informasjon om vêret no.

Munnleg form sjekk vêret

Steg

Mikrofon av

Opne app

Mål C:\Program Files (x86)\Internet Explorer\iexplore.exe

Argument http://weather.yahoo.com/

Køyr som Maksimert

## Talekommandoar for tekstmerking

Eksempel: merk dette ordet – merk denne setninga – merk dette avsnittet – merk alt

For at du skal kunne bruke talekommandoar for tekstmerking, må markøren plasserast i teksten. Dersom markøren står i eit tomt avsnitt, blir ikkje desse talekommandoane utførte.

Så snart tekst er merkt (via talekommando), kan du gjere dette:

- Bruke tekstformatering.
- Korrigere teksten ved å diktere over.
- Seie legg til i ordliste for å administrere ordlista.
- Seie gjer det til ein autotekst for å administrere autotekstar.

## Merkje og seie talekommandoar

Merkje og seie talekommandoar kan brukast til å merkje tekst som er teken opp eller skriven inn, og korrigere, erstatte, slette eller formatere han via stemma. Desse kommandoane merkjer den nærmaste førekomsten av teksten til venstre for den gjeldande markørposisjonen. Du kan merkje enkeltord, uttrykk, heile setningar eller teiknsetjing. Eksempel:

1. Sei klienten er ein tretti år gammal mann med tidlegare narkotikamisbruk

Teksten som systemet kjenner att: Klienten er ein 30 år gammal mann med tidlegare narkotikamisbruk

2. Sei merk tretti år gammal mann

Den merkte teksten: Klienten er ein 30 år gammal mann med tidlegare narkotikamisbruk

For lengre tekstpassasjar kan du bruke til og med for å merkje tekst frå det første til det siste ordet du vil ha med i utvalet. Eksempel:

1. Sei klienten er ein tretti år gammal mann med tidlegare narkotikamisbruk

Teksten som systemet kjenner att: Klienten er ein 30 år gammal mann med tidlegare narkotikamisbruk

2. Sei merk klienten til og med tidlegare

Den merkte teksten: Klienten er ein 30 år gammal mann med tidlegare narkotikamisbruk

Merk: Området for desse kommandoane er omtrent ei side opp og ned.

### Redigere merkt tekst

Når tekst er merkt, blir menyen Korrigeringar vist, og du kan korrigere, erstatte, slette eller formatere den merkte teksten, erstatte feil tekst med attkjenningsalternativ, osv. Eksempel:

- Sei vel og nummeret på det rette attkjenningsalternativet. Eksempel:

1. Sei: klienten er ein tretti år gammal mann med tidlegare narkotikamisbruk

Teksten som systemet kjenner att: Klienten er ein 13 år gammal mann med tidlegare narkotikamisbruk

2. Sei merk tretten, så får du opp ei liste over attkjenningsalternativa.

Den merkte teksten: Klienten er ein 13 år gammal mann med tidlegare narkotikamisbruk

3. Sei vel og nummeret på det rette attkjenningsalternativet.

- Sei teksten du vil ha, eller skriv inn ny tekst.
- Sei legg det til i ordlista eller ikkje kjenn att det ordet for å administrere ordlista.
- Seie gjer det til ein autotekst for å administrere autotekstar.
- Sei formater det med feit/kursiv/osv. for å formatere teksten.
- Sei stryk det for å slette den merkte teksten.
- Sei opphev merkinga av det for å oppheve merkinga av teksten.

Du kan vise ei liste over tilgjengelege talekommandoar ved å seie kva kan eg seie.

Merk: Markøren går automatisk tilbake til den førre posisjonen når du korrigerer tekst ved hjelp av menyen Korrigeringar.

### Navigere mellom fleire førekomstar av merkt tekst

Når tekst er merkt, seier du merk på nytt eller merk førre for å rulle bakover og merk neste for å rulle framover gjennom teksten og finne andre førekomstar av teksten. Når du navigerer mellom fleire førekomstar av teksten, blir også fonetisk liknande treff utheva. Eksempel:

1. Sei om to dagar blir klienten lauslaten på prøve, noko som blir uvandt for han

Teksten som systemet kjenner att: Om 2 dagar blir klienten lauslaten på prøve, noko som blir uvandt for han

2. Sei merk blir

Den merkte teksten: Om 2 dagar blir klienten lauslaten på prøve, noko som blir uvandt for han

3. Sei merk på nytt

Den neste merkte teksten: Om 2 dagar blir klienten lauslaten på prøve, noko som blir uvandt for han

#### Merknader

- Kommandoane merk på nytt, merk førre og merk neste er berre tilgjengelege når menyen Korrigeringar blir vist.

- Området for desse kommandoane er omtrent ei side opp og ned.

### Gå tilbake

Sei gå tilbake for å returnere markøren til den posisjonen han var i før merkingskommandoen. Eksempel:

1. Sei klienten er ei tjue år gammal kvinne

Teksten som systemet kjenner att: Dirigenten er ei 20 år gammal kvinne|

2. Sei merk dirigenten

Den merkte teksten: Dirigenten er ei 20 år gammal kvinne

3. Sei klienten

Den nye teksten: Klienten| er ei 20 år gammal kvinne

4. Sei gå tilbake, så returnerer markøren til den posisjonen han var i før merkingskommandoen: Klienten er ei 20 år gammal kvinne|

#### Merknader

- Markøren går automatisk tilbake til den førre posisjonen når du korrigerer tekst ved hjelp av menyen Korrigeringar.

- | er markørposisjonen.
- Kommandoen gå tilbake fungerer ikkje dersom du endrar markørposisjonen manuelt eller skriv inn tekst.

## Angre det / gjer om det

Sei angre det for å angre den siste operasjonen og gjer om det for å reversere ein angre-operasjon. Verkemåten til desse kommandoane er avhengig av tekstredigeringsprogrammet du bruker:

Angre det: det same som å trykke på Ctrl+Z eller angreknappen i tekstredigeringsprogrammet.

Gjer om det: det same som å trykke på Ctrl+Y eller omgjeringsknappen i tekstredigeringsprogrammet.

Merk: Kommandoane angre det og gjer om det fungerer ikkje dersom tekstredigeringsprogrammet ditt ikkje har nokon funksjon for eller har andre funksjonar tilordna til hurtigtastane Ctrl+Z og/eller Ctrl+Y.

## Halde fram med opptak

Dersom du vil gå til ein bestemd tekstposisjon og slette alt som blei teke opp, seier du hald fram frå og ordet før teksten som skal slettast. Bruk denne kommandoen under opptak dersom irrelevant innhald blir teke opp (for eksempel eit spørsmål frå ein kollega eller bakgrunnsstøy). Du kan òg bruke denne kommandoen for å formulere det du sa, på nytt, eller for å korrigere tekst som er feil kjend att. Eksempel:

1. Sei om to dagar blir klienten lauslaten på prøve, noko som blir uvandt for han
2. Ein kollega avbryt deg.
3. Sei ok eg er tilgjengeleg klokka fem

Teksten som systemet kjenner att: Om 2 dagar blir klienten lauslaten på prøve, noko som blir uvandt for han ok eg er tilgjengeleg klokka 5

4. Sei hald fram frå for han

Den korrigerte teksten: Om 2 dagar blir klienten lauslaten på prøve, noko som blir uvandt for han|

#### Merknader

- Bruk berre hald fram frå rett etter opptak. Det fungerer ikkje dersom du bruker ein annan talekommando, endrar markørposisjonen manuelt eller skriv inn tekst.
- Hald fram frå har eit område på omtrent 150 ord.