# Slette tekst

Stryk det er ein talekommando som slettar tekst. Dersom du skal kunne bruke stryk det, må taleattkjenning vere aktivert, feltet må ha talefokuset, og plasseringa av markøren er viktig.

Du kan slette det siste du sa, ved å seie stryk det. Den siste delen med tekst du tok opp, blir sletta. Dersom du vil slette den førre delen med tekst som blei teken opp, seier du stryk det på nytt. Du kan halde fram slik heilt til all teksten i feltet er sletta. Dersom du seier stryk det etter ein lang snakkepause, er det berre det siste skrivne ordet som blir sletta. Så dersom du vil halde fram med å slette, må du seie stryk det på nytt heilt til all teksten du ikkje vil ha, er sletta.

Dersom du vil slette ein tekstdel som er teken opp, frå ei anna plassering, set du markøren i den delen og seier stryk det. Då blir heile delen sletta.
Merk: Dersom du seier stryk det på nytt etter at du har sett markøren i ein annan posisjon, blir teksten til venstre for markøren sletta. Når all tekst til venstre er sletta, blir teksten til høgre for markørposisjonen sletta når du seier stryk det ein gong til.

Du kan slette spesifikk tekst ved å velje berre den teksten og seie stryk det.

Bruker du stryk det for innskriven tekst eller ein autotekst, blir teksten sletta ord for ord.

Dersom du ved ein feil slettar tekst ved å bruke stryk det, kan du seie angre det for å gjenopprette han.