# Formatering af de næste ord, der indtales

Ud over stemmekommandoerne til formatering af eksisterende tekst (sig hvad kan jeg sige for at få vist en liste) findes der kommandoer til formatering af de ord, der indtales efter den pågældende kommando. Når du siger disse kommandoer, skal du sørge for ikke at holde pause mellem kommandoen og det ord, du vil formatere.

For at skrive alle bogstaverne i det næste ord med stort skal du sige store bogstaver. For at anvende denne formatering i alle de efterfølgende ord skal du sige slå store bogstaver til. Derefter bliver alle bogstaverne i alle ordene skrevet med stort. For at stoppe brugen af denne formatering skal du sige slå store bogstaver fra.

For at skrive det første bogstav i det næste ord med stort skal du sige skriv med stort. For at anvende denne formatering i alle de efterfølgende ord skal du sige slå skriv med stort til. Derefter bliver det første bogstav i alle ordene skrevet med stort. For at stoppe brugen af denne formatering skal du sige slå skriv med stort fra.

For at undgå, at det første bogstav i det næste ord skrives med stort, skal du sige skriv med småt. For at anvende denne formatering i alle de efterfølgende ord skal du sige slå skriv med småt til. Derefter bliver det første bogstav i alle ordene skrevet med småt. For at slå brugen af store bogstaver til igen skal du sige slå skriv med småt fra.

For at undgå, at der skrives et mellemrum før det næste ord, skal du sige ingen mellemrum.

For at indsætte et romertal skal du sige romertal og derefter det relevante tal.

For at indsætte et arabertal skal du sige tal og derefter det relevante tal.