# Korrektion af fejl og redigering af tekst

Du kan korrigere tekst, der er genkendt forkert, eller slette tekst, som du ikke længere har brug for.

Hvis din tale ikke genkendes korrekt, anbefales det på det kraftigste, at du selv korrigerer teksten – med det samme, inden du lukker journalen. Du bør ikke lade en anden person korrigere denne slags tekst senere hen.

Du behøver ikke at korrigere hvert felt, inden du flytter talefokus til et nyt felt. Du skal dog sørge for, at hele teksten er korrigeret, inden du lukker journalen.

Hvis enkelte ord ikke genkendes korrekt, skal du slette hele vendingen eller sætningen og indtale den igen. Du bør undgå at korrigere ét ord ad gangen.

For at korrigere tekst ved at overskrive den skal du markere tekstdelen og derefter indtale eller indtaste det, der skal stå i stedet for.

Du kan manuelt korrigere tekst, mens systemet til talegenkendelse lytter, eller efter at du har slået lyttefunktionen fra. Hvis korrekturen skal udføres ved hjælp af din stemme, skal systemets lyttefunktion dog være slået til.

Du kan korrigere tekst både manuelt og ved hjælp af din stemme, mens systemet til talegenkendelse stadig bearbejder det, du har indtalt (mens statusindikatoren drejer rundt), eller når al den genkendte tekst vises på skærmen. Hvis du markerer tekst ved hjælp af din stemme og derefter manuelt ændrer markørens position eller indtaster tekst, skal du vente, indtil stemmekommandoen er udført. Det skyldes, at markeringsændringer udført ved hjælp af din stemme tilsidesættes af manuelle handlinger.

Du kan indsætte tekst, som du har kopieret fra andre dokumenter, i ethvert taleaktiveret felt.

#### Stemmekommandoer – sletning af tekst

Sig slet dette for at slette den sidste tekst, du indtalte.

Hvis du kommer til at sige noget ved en fejltagelse, skal du sige slet dette med det samme. Du behøver ikke at vente på, at teksten vises på skærmen.

Yderligere oplysninger findes her: Sletning af tekst.

Du kan markere enkelte ord, vendinger, hele sætninger eller skilletegn. Stemmekommandoerne dækker et område på omtrent én side op eller ned.

Sig markér samt den tekst, du ønsker at korrigere, eller sig markér fra <tekst> til <tekst> for længere stykker tekst, og indtal eller indtast så det, der skal stå i stedet for.

Når den ønskede tekst er markeret, kan du navigere til de forrige eller næste forekomster af samme tekst. Disse kommandoer er kun tilgængelige, efter at du har markeret tekst ved hjælp af din stemme.

Sig markér forrige for at gå til den nærmeste forekomst mod venstre.

Sig markér næste for at gå til den nærmeste forekomst mod højre.

Andre kommandoer til markering af tekst er markér alt, markér dette ord, markér næste ord, markér forrige ord, markér første ord og markér sidste ord (du kan også markere sætninger og afsnit).

#### Korrekturmenu

Når du bruger stemmekommandoer til at markere tekst, vises korrekturmenuen. Her kan du vælge alternative talegenkendelsesresultater og yderligere funktioner – du kan f.eks. føje den markerede tekst til leksikonet eller bruge den til en auto-tekst.

#### Stemmekommandoer – finjustering af ordforråd

Sig dette ord skal ikke genkendes for at fjerne det markerede ord fra leksikonet.

Sig tilføj til leksikon for at tilføje det markerede ord til leksikonet.

Yderligere oplysninger findes her: Administration af Leksikon.

Sig fortsæt fra <tekst> for at gå til en bestemt position i teksten og slette alt det, der står mellem den aktuelle markørposition og positionen for den nævnte tekst.