# Virheiden korjaaminen ja tekstin muokkaus

Voit korjata väärin tunnistettua tekstiä tai poistaa tekstin, jota et halua säilyttää.

Jos puhettasi ei tunnisteta oikein, sinun kannattaa ehdottomasti korjata se itse välittömästi ennen lausunnon sulkemista. Älä anna tekstiä muiden korjattavaksi.

Jokaista kenttää ei tarvitse korjata ennen puheen kohdistuksen siirtämistä uuteen kenttään. Tarkista kuitenkin ennen lausunnon sulkemista, että teksti on oikein.

Jos järjestelmä ei tunnista yksittäisiä sanoja oikein, poista koko lause ja sano se uudelleen. Vältä korjaamasta lausetta sana kerrallaan.

Korjaa teksti korvaamalla se uudella äänityksellä tai valitsemalla sen ja sanomalla tai näppäilemällä mitä haluat kirjoitettavan.

Voit korjata tekstiä manuaalisesti samalla, kun puheentunnistusjärjestelmä kuuntelee, tai sen jälkeen, kun olet pysäyttänyt sen. Korjattaessa äänen avulla järjestelmän täytyy kuunnella.

Voit korjata tekstiä sekä manuaalisesti että äänellä vaikka puheentunnistusjärjestelmä prosessoisi saneluasi edelleen (tilanneilmaisin pyörii) tai kun kaikki järjestelmän tunnistamat sanat ovat näytössä. Jos valitset tekstiä käyttäen puhetta ja muutat sitten kohdistimen paikkaa manuaalisesti tai kirjoitat tekstiä, odota äänikomennon suorittamista; manuaaliset toiminnot syrjäyttävät puheella tehtävät valintamuutokset.

Voit lisätä muista asiakirjoista kopioimasi tekstin mihin tahansa kenttään, johon voi puhua.

#### Äänikomentoja - tekstin poistaminen

Poista viimeksi sanomasi asia sanomalla pyyhi tämä.

Jos sanot vahingossa väärin, sano pyyhi tämä heti havaittuasi virheen. Sinun ei tarvitse odottaa, kunnes teksti tulee näkyviin.

Lisätietoja saat kohdista: Tekstin poistaminen.

Voit valita yksittäisiä sanoja, lausekkeita, kokonaisia lauseita tai välimerkkejä. Komentojen käyttöalue on noin yksi sivu eteen- ja taaksepäin.

Sano valitse ja korjattava teksti tai valitse <teksti> kohteeseen <teksti>, kun haluat valita pitempiä otteita, ja sitten sano tai näppäile mitä haluat kirjoitettavan sen sijaan.

Kun teksti on valittu, voit siirtyä edelliseen tai myöhempiin tekstin esiintymiin. Nämä komennot ovat käytettävissä vasta, kun teksti on valittu äänikomennolla.

Sano valitse edeltävä siirtyäksesi seuraavaan esiintymään vasemmalla.

Sano valitse seuraava siirtyäksesi seuraavaan esiintymään oikealla.

Muut tekstin valinnan komennot ovat valitse kaikki, valitse tämä sana, valitse seuraava sana, valitse edeltävä sana, valitse ensimmäinen sana ja valitse viimeinen sana (myös lauseita ja kappaleita voi valita).

#### Korjausvalikko

Kun valitset tekstiä äänikomennoilla, näet korjausvalikon. Korjausvalikko tarjoaa vaihtoehtoisia puheentunnistustuloksia ja lisätoimintoja; voit esimerkiksi lisätä valitun tekstin sanastoon tai tehdä siitä automaattisen tekstin.

#### Äänikomentoja - sanaston muokkaus

Poista valittu sana sanastosta sanomalla älä tunnista tätä sanaa.

Lisää valittu sana sanastoon sanomalla lisää tämä sanastoon.

Lisätietoja saat kohdista: Sanaston käsittely.

Siirry tietyn tekstin kohtaan ja poista kaikki teksti nykyisen kohdistimen ja tekstikohdan väliltä sanomalla jatka kohteella <teksti>.