# Sletning af tekst

Slet dette-funktionen er en stemmekommando, der sletter tekst. For at kunne bruge slet dette skal talegenkendelse være aktiveret, feltet skal have talefokus, og det er vigtigt, at markøren har den rette placering.

For at slette den sidste tekst, du indtalte, skal du sige slet dette. Dermed slettes det sidste afsnit med tekst, du har optaget. For at slette det forrige afsnit med tekst, du har optaget, skal du sige slet dette igen. Du kan fortsætte med at bruge denne kommando, indtil al teksten i feltet er slettet. Hvis du siger slet dette efter en lang pause uden tale, får du kun slettet det sidste ord, der blev skrevet. For at slette mere tekst skal du sige slet dette igen, indtil al den tekst, du vil have væk, er slettet.

For at slette et afsnit med optaget tekst fra et andet sted skal du placere markøren i det pågældende afsnit og sige slet dette. Dermed slettes hele dette afsnit.
Bemærk: Hvis du siger slet dette igen efter at have ændret markørens position, slettes den tekst, der står til venstre for markøren. Når al tekst til venstre for markøren er slettet, vil brug af slet dette medføre, at teksten til højre for markøren bliver slettet.

For at slette et bestemt stykke tekst skal du kun markere den pågældende tekst og sige slet dette.

Hvis du bruger slet dette til indtastet tekst eller til en auto-tekst, bliver den pågældende tekst slettet ord for ord.

Hvis du sletter tekst ved en fejltagelse ved hjælp af slet dette, kan du sige fortryd dette for at gendanne teksten.